CELEX: 62008CA0347
Language: et
Date: 2009-09-17 00:00:00
Title: Kohtuasi C-347/08: Euroopa Kohtu (kolmas koda) 17. septembri 2009 . aasta otsus (Landesgericht Feldkirch eelotsusetaotlus — Austria) — Vorarlberger Gebietskrankenkasse versus WGV-Schwäbische Allgemeine Versicherungs AG (Määrus (EÜ) nr 44/2001 — Artikli 9 lõike 1 punkt b ja artikli 11 lõige 2 — Kohtualluvus kindlustusasjades — Liiklusõnnetus — Kannatanu nõuete üleminek kindlustusasutusele — Regressihagi väidetavalt vastutava isiku kindlustusandja vastu — Eesmärk kaitsta nõrgemat poolt)

7.11.2009   
            
            
               ET
            
            
               Euroopa Liidu Teataja
            
            
               C 267/22
            
         Euroopa Kohtu (kolmas koda) 17. septembri 2009. aasta otsus (Landesgericht Feldkirch eelotsusetaotlus — Austria) — Vorarlberger Gebietskrankenkasse versus WGV-Schwäbische Allgemeine Versicherungs AG
   (Kohtuasi C-347/08) (1)
   
   (Määrus (EÜ) nr 44/2001 - Artikli 9 lõike 1 punkt b ja artikli 11 lõige 2 - Kohtualluvus kindlustusasjades - Liiklusõnnetus - Kannatanu nõuete üleminek kindlustusasutusele - Regressihagi väidetavalt vastutava isiku kindlustusandja vastu - Eesmärk kaitsta nõrgemat poolt)
   2009/C 267/38
   Kohtumenetluse keel: saksa
   
      Eelotsusetaotluse esitanud kohus
   
   Landesgericht Feldkirch
   
      Põhikohtuasja pooled
   
   
      Hageja: Vorarlberger Gebietskrankenkasse
   
      Kostja: WGV-Schwäbische Allgemeine Versicherungs AG
   
      Kohtuasja ese
   
   Eelotsusetaotlus — Landesgericht Feldkirch (Austria) — Nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste [tunnustamise ja] täitmise kohta tsiviil- ja kaubandusasjades (ELT L 12, lk 1; ELT eriväljaanne 19/04, lk 42) artikli 9 lõike 1 punkti b ja artikli 11 lõike 2 tõlgendamine — Kohtualluvus kindlustusasjades — Seaduse alusel üle läinud nõude esitamine sotsiaalkindlustusasutuse poolt viimase asukohajärgsesse kohtusse kindlustusandja vastu, kes on asutatud teise liikmesriigi territooriumil
   
      Resolutsioon
   
   Nõukogu 22. detsembri 2000. aasta määruse (EÜ) nr 44/2001 kohtualluvuse, kohtuotsuste [tunnustamise ja] täitmise kohta tsiviil- ja kaubandusasjades artikli 11 lõikes 2 toodud viidet selle määruse artikli 9 lõike 1 punktile b tuleb tõlgendada nii, et liiklusõnnetuses otseselt kahju kannatanud poole nõuded omandanud sotsiaalkindlustusasutus ei saa esitada oma asukohajärgse liikmesriigi kohtutes otsehagi õnnetuse eest väidetavalt vastutava isiku kindlustusandja vastu, kes on asutatud teises liikmesriigis.
   
      (1)  ELT C 272, 25.10.2008.